Karel Camrda

Karel Camrda (* 26. október 1964, Tábor) je bývalý česlo-slovenský reprezentant v cyklokrose. Pri svojom premiérovom štarte v roku 1988 získal vo švajčiarskom Hägendorfe titul amatérskeho majstra sveta v tejto cyklistickej disciplíne. V mrazivom počasí a bahnitom teréne sa vtedy dokázal najlepšie vysporiadať s nástrahami náročnej trate. V roku 1990 prešiel k profesionálom a o dva roky neskôr (1992) získal medzi profesionálmi na majstrovstvách sveta v anglickom Leedsi striebro.

 Cyklokros v rodine 

Pochádza z cyklistickej rodiny. Na majstrovstvách sveta a vo Svetovom pohári v cyklokrose jazdil aj jeho brat Pavel Camrda starší (nar. 3. decembra 1968) a cyklokrosu sa venoval aj najmladší brat Luděk. V roku 2009 sa cyklistike a cyklokrosu zvlášť začal venovať aj Pavel Camrda mladší, synovec Karla a syn Pavla staršieho.

 Účasť na majstrovstvách sveta 

 1988 - Hägendorf (Švajčiarsko) - amatéri - zlato
 1989 - Pont-Château (Francúzsko) - amatéri - 25. miesto (1 min a 35 sek za víťazným Ondrejom Glajzom)
 1990 - Getxo (Španielsko) - profesionáli - 8. miesto (6 sek za siedmym Radomírom Šimůnkom starším a 15 sek za víťazným Holanďanom Henk Baarsom)
 1991 - Gieten (Holandsko) - profesionáli - 11. miesto  - (1 min a 48 sek za víťazným Radomírom Šimůnkom starším)
 1992 - Leeds (V. Británia) - profesionáli - striebro (18 sek za víťazným Mikem Klugem)
 1993 - Corva (Taliansko) - profesionáli - 27. miesto

 Profesionálna kariéra 

Svoju profesionálnu kariéru absolvoval v týchto tímoch:
 1990 - Mini Flat (Belgicko)
 1991 - Attractieverhuur Moonen (Holandsko)
 1992 - Assos - Dvorak (Česko)
 1992 - Moonen - Drenthe Lease (Holandsko)
 1993 - Assos - Dvorak (Česko)
 1993 - Moonen (Holandsko)
 1993 - Attractieverhuur Moonen (Holandsko)

 Ocenenia 

Kráľ cyklistiky 1992

 Externé odkazy 
 Prehľad výsledkov MS v cyklokrose 
 Karel Camrda na stránkach českého cyklokrosu
 Karel Camrda na stránkach cyklistického archívu 
 Pavel Camrda mladší chce být lepší než otec

Kategória:Narodenia v 1964
Kategória:Majstri sveta v cyklokrose
Kategória:Česko-slovenskí cyklisti
Kategória:Českí cyklisti
Kategória:Českí a slovenskí majstri sveta a Európy v cyklokrose